
NOĆ ISTRAŽIVAČA – BLUE-CONNECT 3.0


PETAK 25. rujna 2026. godine
17.00h - 22.00h 
Studentski dom Dubrovnik, Marka Marojice 2B


[bookmark: _Hlk233809013]1. Pretvaranje grančice u biljku
Jeste li znali da  nove biljke mogu nastati i bez sjemenki? Na ovoj zabavnoj radionici otkrit ćemo njihove male tajne i naučiti kako od jedne grančice, lista ili lukovice može nastati potpuno nova biljka. Zajedno ćemo istražiti kako biljke rastu, razmnožavaju se i što im je potrebno da budu velike i zdrave. Rezat ćemo reznice, upoznati lukovice, i otkriti što je cijepljenje  kod biljaka. Saznat ćemo i kako biljke mogu rasti čak i u laboratoriju!
Uz puno zanimljivosti, smijeha i praktičnog rada, svaki će mali vrtlar naučiti kako pomoći biljkama da izrastu od male grančice do snažne i zdrave sadnice.
Voditeljica radionice: Ivana Paladin Soče

[bookmark: _Hlk233809125]2. Biljke i sol: Kako priroda mijenja prirodnu ravnotežu
Jeste li se ikada pitali mogu li biljke biti pod stresom? Možda mislite da se biljke samo mirno opuštaju u svom vrtu, ali i one imaju svoje "stresne" trenutke, poput nedostatka vode, previše sunca ili zagađenja. Istražit ćemo kako biljke prepoznaju te uvjete i kako im se prilagođavaju. Pod mikroskopom će proučavati puči i otkriti što se skriva u tim sitnim otvorima kroz koje biljke „dišu“. Koristit ćemo i uređaj Li 600 kako bismo mjerili otvorenost puči i saznali koliko biljke „dišu“ kad su pod stresom. Kroz igru, eksperimente i istraživanja naučit ćemo kako biljke funkcioniraju, što sve mogu podnijeti i kako se snalaze u svijetu punom izazova. 
Voditelji radionice: Jelena Baule

[bookmark: _Hlk233809180]3. Aromatična avantura s maslinovim uljem – Stvorite svoju jedinstvenu aromatičnu mješavinu
Volite li fine okuse i zanimljive mirise? Na ovoj radionici otkrit ćemo kako prepoznati pravo maslinovo ulje, ono koje miriše, ima karakter i ostavlja dojam već s prvim kapima. Učit ćemo kako razlikovati ulja visoke kvalitete od onih koja ne ostavljaju poseban dojam. Razgovarat ćemo o aromama, gorčini i o onom poznatom „kicku“ koji neka ulja imaju, a koji otkriva njihovu snagu i autentičnost. Na kraju radionice znat ćemo koji nam je okus favorit i kako odabrati savršeno ulje za svako jelo. Bit će to pravi festival okusa, a oni koji su se bojali maslinovog ulja, sada će uživati u njegovim tajnama!
Voditelji radionice: Iva Mračić Raič i Romana Popović

[bookmark: _Hlk233809254]
4. Interaktivna 3D tehnološka radionica: Predstavljanje holograma, AR i VR
Zamislite da možete zakoračiti u svijet gdje je jedina granica vaša mašta! Na radionici ćemo istraživati holograme, proširenu (AR) i virtualnu stvarnost (VR), tehnologije koje mijenjaju način na koji vidimo i doživljavamo svijet oko sebe. Neka VR naočale postanu vaša nova supermoć, jer ćemo kroz njih vidjeti, osjetiti i doživjeti stvari koje smo dosad mogli samo sanjati! Kroz igru i istraživanje upoznat ćemo alate budućnosti i možda otkriti svoj talent za inovacije. Tko zna, možda se upravo među nama skriva budući tehnološki genij!
Voditeljica radionice: Mihaela Kristić

[bookmark: _Hlk233809288]5. Kapljice znanosti iz morskih dubina
More je puno tajni, a fizika nam pomaže da ih otkrijemo. Ova radionica vodi nas na putovanje kroz gustoće, volumene, uzgon i ostale nestašne zakone fizike koji vladaju morskim prostranstvima. Ispitivat ćemo zašto ulje na moru uporno glumi olimpijskog plivača, dok kamen tone kao da nikada nije čuo za Arhimeda. Pokušat ćemo izbrojati koliko je kapljica potrebno za napuniti bocu i usput se zapitati koliko bi boca trebalo za cijeli Jadran. Istražit ćemo može li obična kuglica plastelina plutati ili je ipak moramo pretvoriti u barčicu da bi ostala na površini. A kad pomiješamo ulje i more, promatrat ćemo koliko im treba da se, nakon žestoke rasprave, ponovno razdvoje. Na zabavan i istraživački način ćemo povezati fiziku i more te potaknuti znatiželju, smijeh i želju za učenjem kod svih malih i velikih istraživača.
Voditeljice radionice: Dinka Lale i Nora Miljanić

[bookmark: _Hlk233809985]6. Temeljni principi održavanja života (BLS)	
Zajedno ćemo steći znanje i vještine koje koje mogu spasiti život jer možda s njima budemo heroji u pravom trenutku! Naučiti ćemo što je BLS-a (Basic Life Support) ili osnovno održavanje života, bez komplicirane opreme, samo uz pomoć vlastitih ruku, znanja i hrabrosti. Naučit ćemo kako pružiti prvu pomoć u hitnim situacijama, a uz posebne lutke vježbat ćemo pravilnu tehniku reanimacije. Bit će i zabavno i korisno – jer nikad nije prerano (ni prekasno) naučiti kako pomoći drugima. Pripremite se za iskustvo koje vas može naučiti nečemu mnogo važnijem od bilo kojeg teorijskog znanja.
Voditeljica radionice: Sanja Zoranić

[bookmark: _Hlk233810149]7. Čišćenje podvodnog arheološkog nalaza
Jeste li ikada sanjali da pronađete skriveno blago na dnu mora? Na ovoj zabavnoj radionici postat ćete pravi mali arheolozi i restauratori! Kroz igru i istraživanje otkrit ćete kako se pronalaze predmeti koji su stoljećima bili skriveni pod morem. Iz gline ćete pažljivo "iskopati" tajanstvene artefakte, a zatim ih očistiti i pregledati poput pravih stručnjaka. Naučit ćete zašto je važno čuvati stare predmete i kako oni pričaju priče o ljudima koji su živjeli davno prije nas.
Uz puno znatiželje, istraživanja i praktičnog rada, zavirit ćete u svijet podvodne arheologije i otkriti kako izgleda posao onih koji spašavaju naše kulturno blago.
Voditeljice radionice: Marta Kotlar i Jelena Tomasović Grbić
[bookmark: _Hlk233810209]



8. Mali istraživači velikog plavetnila  
Jeste li znali da u jednoj jedinoj kapljici morske vode žive tisuće sićušnih organizama koje golim okom ne možemo vidjeti? Na ovoj uzbudljivoj radionici postat ćete pravi mali morski istraživači!
Uz pomoć lupa i mikroskopa zavirit ćemo u čudesni svijet skriven ispod površine mora. Otkrit ćemo tko su fitoplankton i zooplankton, zašto su važni za sva morska bića i kako pomažu da naš planet ostane živ i zdrav. Kroz zabavne pokuse i istraživanja naučit ćete kako promatrati prirodu poput pravih znanstvenika. Pripremite se za veliko otkriće – jer i najmanji stanovnici mora kriju najveće tajne!
Voditeljice radionice: Ivona Onofri, Ana Car i Iris Dupčić Radić

9. Čisto more, dugovječna ljubav	
Pripremite se za noć punu zvijezda, teleskopa i mornarskih vještina! Promatrat ćemo cirkumpolarna zviježđa golim okom, a teleskopom zaviriti u Mjesec, Saturn i Veneru. Mjesec će nas dočekati već popodne, dok će Saturn i Venera zasjati oko 19:30. Naučit ćemo koristiti sekstant, stari navigacijski instrument, i otkriti njegovu važnost u pomorstvu. Slijedi praktična zabava s vezivanjem mornarskih čvorova – idealna prilika da ovladate osnovnim tehnikama koje su korisne i na kopnu. Naučit ćete i kako prepoznati opasne plinove poput H₂S, CO i O₂ te kako se zaštititi od njihovih prijetnji. Ova radionica spaja znanje, sigurnost i pustolovinu. Ako volite more i zvijezde, ne propustite priliku da postanete pravi astronomski mornar!
Voditelj radionice: Nermin Hasanspahić

[bookmark: _Hlk233810280]10. Libertas: Kviz iz povijesti Dubrovnika 
Kreni na uzbudljivo putovanje kroz vrijeme i otkrij tajne Dubrovnika! Kroz zabavan kviz istražit ćeš kako je nastao Grad, upoznati hrabre pomorce, mudre vladare i zanimljive priče iz vremena Dubrovačke Republike pa sve do današnjih dana. Čekaju te zanimljiva pitanja, neočekivani izazovi i prilika da pokažeš koliko znaš – ili da naučiš nešto sasvim novo. Nema straha od pogrešnih odgovora, jer svako pitanje krije novu priču i zanimljivost. Okupi ekipu, iskušaj svoje znanje i postani pravi poznavatelj bogate povijesti Dubrovnika!
Voditelj radionice: Marinko Marić

11. (Ne)vidljive promjene u moru	
Krenuti ćemo na uzbudljivo putovanje i uroniti u svijet nepozvanih “morskih turista” – invazivnih vrsta koje su stigle u Sredozemno more! Zajedno ćemo otkriti kako dolaze, zašto remete ravnotežu života u moru i što to znači za budućnost oceana. Ali to nije sve! Bavit ćemo se i problemom morskog otpada, posebno plastike koja zagađuje more. Kroz zabavne eksperimente ispitat ćemo kako promjene u pH vrijednosti i temperaturi utječu na život pod vodom. Zajedno ćemo učiti, istraživati i eksperimentirati kako bismo bolje razumjeli koliko su naši postupci važni za očuvanje mora. Svaka mala pozitivna promjena koju napravimo može pomoći!
Voditeljica radionice: Marina Brailo Šćepanović
[bookmark: _Hlk233810643]


12. Izazov plavog gospodarstva – postani kapetan svoje morske avanture!
Možeš li uspješno voditi ribarsko poduzeće, marinu ili osmisliti održivu turističku priču? Okupi svoj tim i prihvati izazov! Kroz zabavan kviz i zanimljive zadatke rješavat ćete stvarne situacije iz svijeta mora. Zajedno ćete donositi odluke, računati prihode i troškove, pametno ulagati i otkrivati kako uspješno poslovati, a pritom čuvati more i prirodu. Svaki izazov traži timski rad, kreativnost i malo detektivskog razmišljanja. Naučit ćete kako dobre odluke mogu pomoći da posao bude uspješan, ali i da naš morski svijet ostane zdrav i lijep. Pridružite se, pokažite svoje znanje i postanite pravi stručnjaci za more, financije i održivu budućnost!
Voditelj radionice: Tonći Svilokos

13. Jačanje samoinicijative i svjesnosti učenika u srednjoj školi
Zamislite ovo: imate 20 minuta, nekoliko špageta, traku, žicu i jedan marshmallow. Vaš zadatak? Izgraditi što viši toranj koji na vrhu mora držati marshmallow! Ova radionica nije samo o gradnji, riječ je o suradnji, kreativnosti i zabavi. U timskom rad s prijateljima testirat ćemo ideje, eksperimentirati i brzo se prilagođavati. Najbrži put do rješenja možda nije očit, ali sigurno donosi puno smijeha i novih ideja. Dobri rezultati dolaze iz dobre komunikacije i spremnosti na isprobavanje nečeg novog, bez straha od neuspjeha. Tko zna, možda baš vaša grupa osmisliti genijalnu strategiju koja će osvojiti sve! Zasučite rukave i pripremite se za najviši i najoriginalniji marshmallow toranj!
Voditeljica radionice: Katija Vojvodić

14. Zaroni u more brendova
Na ovoj zabavnoj radionici djeca postaju pravi morski istraživači! Uz pomoć VR naočala zaronit će u čarobni 360° podvodni svijet u kojem se među ribicama, koraljima i morskim stanovnicima skrivaju logotipi poznatih brendova. Ali oprez – nisu baš tako lako uočljivi! Trebat će dobro otvoriti oči, uključiti "detektivski način rada" i pronaći što više skrivenih logotipa prije nego što vrijeme istekne.
Nakon zarona slijedi mali izazov pamćenja – tko će se sjetiti najviše pronađenih logotipa? Djeca će usporediti svoje odgovore i otkriti kako naš mozak bira što će zapamtiti, a što zaboraviti.
Za kraj nas čeka veseli interaktivni kviz prepun zanimljivih pitanja, zabavnih činjenica i malih iznenađenja o brendovima, bojama, simbolima i trikovima koje naš mozak koristi svaki dan.
Voditeljice radionice: Barbara Puh i Ivana Pavlić
15. Provjerite prije nego povjerujete
Možeš li razlikovati istinu od lažne vijesti? Znaš li prepoznati što je stvorila umjetna inteligencija, a što je stvarno? Na ovoj zabavnoj i interaktivnoj radionici postat ćeš pravi detektiv činjenica! Kroz kvizove, igre i zanimljive izazove naučit ćeš kako provjeriti informacije, prepoznati lažne vijesti i otkriti trikove koji se kriju na društvenim mrežama i internetu. Istraži svijet medija, testiraj svoje znanje i otkrij kako pametno koristiti tehnologiju kako bi uvijek znao što je činjenica, a što nije. Pridruži se i postani pravi digitalni istraživač koji razmišlja prije nego što povjeruje!
Voditeljica radionice: Romana John


16. Iza granice naših osjetila
Što sve postoji izvan onoga što na prvi pogled vidimo i čujemo? Kroz istraživanje, pokuse i zajedničko promišljanje sudionici će otkrivati nevidljive poveznice koje oblikuju svijet oko nas. Zajedno ćemo istraživati zvuk i svjetlost, poigrati se optičkim varkama koje će nakratko zavarati naš mozak te otkrivati kako naša osjetila tumače informacije iz okoline. Radionica spaja fiziku i biologiju te potiče radoznalost, postavljanje pitanja i učenje kroz vlastito iskustvo.
Voditeljice radionice: Andrea Sebastijan, prof. fizike, Katarina Papac, prof. fizike i
Maja Sambrailo Ivanković, prof. biologije

17. EU kutak
Pripremite se za Europsku noć istraživača 2026 na Sveučilištu u Dubrovniku! Ove godine u EU kutku možete zavrtjeti kolo sreće i testirati svoje znanje o EU projektima koji se provode na 
Sveučilištu. Svaki odgovor donosi nagradu, a zabava je zagarantirana! Možda baš vi osvojite glavni zgoditak dok otkrivate kako EU projekti mijenjaju našu svakodnevicu. Zavrtite kolo, naučite nešto novo i uživajte u ovom super zabavnom iskustvu!
Voditeljica radionice: Maja Brnas

Od znanstvenih izazova i kreativnih radionica do igara, pokusa i priča koje vas vode iza kulisa stvarnog istraživačkog rada – Europska noć istraživača je pravo mjesto za sve koje zanima svijet oko nas.

Uz puno zabave, smijeha i otkrića, dođite istražiti, isprobati i pitati sve što vas je ikad zanimalo.
Vidimo se ispred Studentskog doma u Dubrovniku na Noći istraživača 25.9.2026.
S vama smo od 17 do 22 sata

